Ylistaron kirjastossa ke 14.1.2o26 klo 18-19
Vuoden 2025 Pohjalaisen kirjallisuuspalkinnon romaanillaan Itki toisenkin voittanut Merja Mäki vierailee Ylistaron kirjastossa keskiviikkona 14.1. klo 18-19. Lämpimästi tervetuloa mukaan kuuntelemaan ja keskustelemaan!
SKOR-klubi: Kauhua kartanolla to 29.10.2026 klo 18 Törnävän kartanossa.
Jousikvintetti Vapaaehtoinen maksu. Lippu tulee noutaa etukäteen orkesterin toimistosta tai Kivinavetasta. Paikkoja rajoitetusti. Syksyn toinen SKOR-klubi vie kuulijan kauhukertomusten äärelle. Törnävän kartano avaa ovensa, jousikvintetti luo musiikilla tunnelmaa ja museon oppaat kertovat kummitusjuttuja kartanon hämyssä. Kartanon salissa paikkoja on vain muutama kymmenen, joten liput tulee noutaa etukäteen. Ruokasalin puolella on lisää tilaa, mutta näköyhteyttä saliin sieltä ei valitettavasti ole. Soitto kyllä kantautuu myös salin ulkopuolisiin tiloihin. Yhteistyössä Etelä-Pohjanmaan museo
Atso Almilan kapellimestarikurssin päätöskonsertti to 22.10.2026 klo 18 Seinäjoki-salissa.
Seinäjoen kaupunginorkesteri Kapellimestarikurssin johtajat Perinteitä kunnioittaen SKORin syksyssä nähdään ja kuullaan, mitä Atso Almilan opeista nauttineet kapellimestarit ovat viikon aikana omaksuneet. Ohjelma koostuu jälleen klassisen musiikin helmistä. Konserttiin on tuttuun tapaan vapaa pääsy. Yhteistyössä Taide-yliopisto, Sibelius-akatemia
Atso Almilan kapellimestarikurssin päätöskonsertti
Leino-live: Höyhensaaret -konsertti to 8.10.2026 klo 18 Seinäjoki-salissa.
Seinäjoen kaupunginorkesteri Seppo Istukaissaari, laulu, mellofoni Marzi Nyman, kitara Artturi Rönkä, piano Ville Herrala, basso Jaska Lukkarinen, rummut Leino-live rantautuu juhlavuonna klubeilta konserttisaliin ja saa vahvistukseksi koko Seinäjoen kaupunginorkesterin! Konsertissa kuullaan Seppo Istukaissaaren säveltämiä Eino Leinon runoja. Niitä ovat mm. Aamulaulu, Syreenien kukkiessa, Lemminkäisen äiti sekä kaikkien rakastama Lapin kesä. Pääteoksena konsertissa on Artturi Rönkän sovittama 25-säkeinen Höyhensaaret-runo, mikä on samalla teoksen kantaesitys. Sovituksista ovat vastanneet Artturin lisäksi Marzi Nyman sekä Jukka Iisakkila. Leinon runoja kuullaan kenties ensimmäistä kertaa jazz-kvartetin ja kamariorkesterin soittamina. Konsertti mahdollistaa sen kokijalle ainutlaatuisen elämyksen; elävän kulttuurillisen yhteyden kokemisen kansamme rakastetuimman runoilijamestarin tuotantoon, Eino Leinon muistovuonna. Konsertin jälkeen Istukaissaari ja bändi kertovat Leino-live-projektistaan enemmän taiteilijatapaamisessa.
SKOR-klubi: Jukka Iisakkila & Ystävät to 1.10.2026 klo 18 Kalevan Navetan Hugo-salissa.
Jukka Iisakkila, sähkökitara, lyömäsoittimet, elektroniikka Ville Ojanen, viulu Juha Kujanpää, piano ja koskettimet SKOR-klubilla Juha Kujanpää, Ville Ojanen ja Jukka Iisakkila loihtivat mielikuvitusta kutkuttelevaa musiikkia eri tyylilajien välisestä aarrearkustaan… niin kauas kuin siivet kantavat.
Klassikkoaariat -konsertti to 24.9.2026 klo 18 Seinäjoki-salissa.
Seinäjoen kaupunginorkesteri Keski-Pohjanmaan kamarioopperayhdistyksen laulajat Etelä-Pohjanmaan musiikkiopiston oppilaiden alkusoitto torstaina klo 17.30 Seinäjoki-salin yläaulassa. Oopperakirjallisuus on täynnä iki-ihania, kauniita, hauskoja ja koskettavia kappaleita 1600-luvulta nykypäivään. Jos laulajalta kysytään, on ”kaikkein parhaiden aarioiden” lista loputon. Siksi emme kysykään laulajalta, vaan yleisöltä. Mikä ooppera-aaria on kaikkein ihastuttavin, vihastuttavin tai sykähdyttävin? Kenen oopperasäveltäjän tai minkä aikakauden musiikki hivelee sielua kerta toisensa jälkeen? Olipa toiveesi sitten tarkkaan yksilöity tai tyyliä ”se on se pam-pamppa-pam-pam ramppa-pamppa-paa”, KPoopperan salapoliisit selvittävät, mistä kappaleesta on kyse. Toiveiden pohjalta SKOR ja KPooppera koostavat klassikkoaariakonsertin. Jos haluat, voit liittää toiveesi yhteyteen lyhyen kertomuksen siitä, missä olet toivomasi kappaleen kuullut ja miksi juuri se on tehnyt sinuun lähtemättömän vaikutuksen. Toiveiden keräys alkaa keväällä 2026, joten pidä SKORin ja KPoopperan kanavat tarkkailussa. Ihmisiltä ihmisille, oopperaa oopperan vuoksi. Konsertin jälkeen taiteilijatapaamisessa kuullaan sopraano Minna-Leena Lahden mietteitä aarioista ja oopperoista. Yhteistyössä Keski-Pohjanmaan kamariooppera
PIAF! -konsertti pe 18.9.2026 klo 18 Seinäjoki-salissa.
Seinäjoen kaupunginorkesteri Vaasan kaupunginorkesteri Nick Davies, kapellimestari Valerie Gabail, laulu Timo Hietala, sovitukset Etelä-Pohjanmaan musiikkiopiston oppilaiden alkusoitto perjantaina klo 17.30 Seinäjoki-salin yläaulassa. Pariisin varpunen Édith Piaf tulkitsi ranskalaisia chansoneita tavalla, joka kertoi myrskyisestä ja sydänverelläeletystä elämästä. Ranskalainen Valérie Gabail on tämän päivän loistava chanteuse, jonka lyyrinen sopraano taipuu monenlaiseen musiikkiin barokista kabareehen. Kun kapellimestari Nick Davies hallitsee suvereenisti ranskalaisen viihdemusiikin hienoudet ja Timo Hietalan sovitukset ovat lajissaan crème de la crème, on konsertti kuin matka Pariisin Montparnassen musiikkisalonkeihin ja chansonin kultaisiin vuosiin. Yhteistyössä Vaasan kaupunginorkesteri
Mamma Mia! Sing-a-long pe 4.9.2026 klo 18 Seinäjoki-salissa.
Seinäjoen kaupunginorkesteri Yllätyssuosion saanut yhteislauluilta tulee jälleen! Tällä kertaa ABBAn hittejä lauletaan Seinäjoki-salissa, jotta mukaan mahtuu entistä enemmän innokkaita laulajia! Saavu siis paikalle laulamaan ABBA-yhtyeen hittejä kaupunginorkesterin säestyksellä! Kappaleiden sanat heijastetaan seinälle, joten sinun ei tarvitse kuin saapua paikalle, ottaa oma paikkasi ja alkaa laulamaan. Voit myös tulla vain kuuntelemaan ja fiilistelemään hittikimaraa. Tulkaa siis paikalle ottamaan vaikka naapurin kanssa toisistanne mittaa, kumpi uskaltaa tulkita kovaäänisemmin ABBA-hitit, kuten Mamma Mia, Dancing Queen tai SOS! Tällä kertaa osana Ilmiöiden yötä ABBAn hittejä lauletaan Seinäjoki-salissa, jotta mukaan mahtuu entistä enemmän innokkaita laulajia!
Laavut tutuiksi -kiertue kutsuu koko perheen retkelle ympäri vuoden!
Talvi tuo retkeilyyn oman taikansa. Talvitaival johdattaa perheet lumisiin maisemiin, missä nuotio lämmittää ja yhdessäolo saa erityistä merkitystä talvisessa luonnossa. Laavut tutuiksi tapahtumasarja tutustuttaa kaupungin laavuihin ja tarjoaa elämyksiä luonnossa eri vuodenaikojen tunnelmissa. Ota mukaan koko perhe, pakkaa eväät reppuun ja suuntaa laavulle. Nuotiolla on tuli, jossa on mahdollisuus lämmittää eväitä. Huom! Valitettavasti Nevalenkin laavuretki on omatoiminen, ei ohjausta. Reitti on märkä, suosittelemme kumisaappaita. Nevalenkille on pudonnut 10 lentotähteä! 🌟🐻 Auta karhua löytämään tähdet. Ota mukaan oma taskulamppu tai otsalamppu, tähdet heijastavat. Tähdet ovat reitillä koko joulunajan - lähde seikkailemaan ja tuo ripaus taikaa pimeään! 🔦 ✨ Laavut tutuiksi- kierros jatkuu 12.1. klo 15-18 Lepakkolaavulla Jouppilanvuoren esteettömällä kuntoradalla.
Liput: 15 € (sylissä istuvat, alle 3v lapset veloituksetta) Perhelippu: 70€ (2 aikuista ja max. 3 lasta)
Lastenkonsertti: Onnin pieniä polkuja to 21.5.2026 klo 18 Seinäjoki-salissa.
Seinäjoen kaupunginorkesteri Ulla Piispanen, kertoja Henri Piispanen, Onni-poika Koko perheen konsertti, joka perustuu Sanna Pelliccionin rakastettuun Onni-kirjasarjaan ja Timo Klemettisen säveltämiin Eppu Nuotion runoihin. Tarinallinen konsertti kuljettaa kuulijaa Onnin matkassa syntymästä leikki-iän ihanuuteen. Konsertin solisteina ovat Henri Piispanen ja Ulla Piispanen, joka toimii myös tarinan kertojana. Konsertti on kantaesitys ja sopii kaikenikäisille.
SKOR-klubi: Heli & The Bad Jacks Live Jukebox ti 19.5.2026 klo 18 Keskustorin toripaviljongissa. (Sateen sattuessa Kultainen kulaus).
Heli Lahti, laulu Antti Honkanen, kitara Jussi Haavisto, basso Jussi Lahtinen, rummut Timanttisen bändin käsittelyssä taipuu pop ja rock, iskelmä ja jazz, niin uudet kuin vanhatkin hitit! Klubi-illan teemana on nimen mukaisesti Live Jukebox: Yleisö päättää kappaleet ja bändi esittää. Tule valitsemaan omat suosikkisi lähes 100:n kappaleen joukosta. Jokaiselle löytyy varmasti jotakin! Sateen sattuessa klubi siirtyy Kultaisen kulauksen lavalle torin laidalle.
SKOR-klubi: Heli & The Bad Jacks Live Jukebox
Seinäjoen keskustorin toripaviljonki. Sateen sattuessa Kultainen kulaus.
SKOR & Marko Hietala: Music of King Crimson to 7.5.2026 klo 18 Seinäjoki-salissa.
Seinäjoen kaupunginorkesteri Marko Hietala, laulu Jukka Iisakkila, johto, sähkökitara, sovitukset Toni Paananen, lyömäsoittaja King Crimsonin ”rokahtava-gamelan” orkestraalisena sovituksena suurenmoisen Marko Hietalan loistaessa solistina ei jätä ketään kylmäksi. Konsertissa kuultavat King Crimsonin 80 -luvun merkittävien ”Discipline”, ”Beat” ja ”Three of a Perfect Pair” albumien teokset vyöryttävät musiikin uuden aallon päällemme mykistävällä vaikutuksella Frame by Frame… Torstain konsertin jälkeen taiteilijatapaaminen Seinäjoki-salissa.
SKOR & Marko Hietala: Music of King Crimson
SKORin pirskahteleva vappu pe 1.5.2026 klo 15 Seinäjoki-salissa.
Seinäjoen kaupunginorkesteri Jukka Iisakkila, kapellimestari Lämpimästi tervetuloa nauttimaan pirskahtelevasta vapputunnelmasta SKORin seurassa. Ohjelma on poksahteleva kuin iloinen vappulounas ja tarjolla on makupaloja musiikin tyylilajien laajasta listasta, tangoista valsseihin, Zappasta latinalaisiin rytmeihin perinteitä unohtamatta.
Othello -konsertti to 15.1.2026 klo 18 Seinäjoki-salissa.
Seinäjoen kaupunginorkesteri Laura Yli-Soini, johto ja sävellysoppilaiden opetus Auri Itämäki, Seinäjoen lukioteatteri, ohjaus Etelä-Pohjanmaan musiikkiopiston sävellysoppilaat Othello on tarina rakkaudesta, kateudesta, ja niistä kohtalokkaista väärinkäsityksistä, joihin ajaudumme, kun ne sekoittuvat. Shakespearen klassikkonäytelmä sijoittuu 1500-luvun Venetsiaan, jossa sotilas nimeltä Othello herättää aikalaisissaan pahennusta, sillä hänellä on korkea virka armeijassa sekä herttuan tyttären, Desdemonan, käsi. Jago, Othellon oikea käsi, alkaa punoa petollista juonta komentajansa tuhoksi, eikä hän jätä katalimpiakaan keinoja käyttämättä. Voiko Othellon ja Desdemonan rakkaus pelastaa heidät? Voiko puhtaimmankin rakkauden tahria? Othellon tarina on ikiaikainen kertomus siitä, miten tosiasiat vääristyvät ja sinisinkin maailma voi muuttua silmissämme verenpunaiseksi. Seinäjoen lukion lukioteatteri herättää upeat sävellykset eloon teatteritaiteellisin keinoin. Näytelmän monet hahmot ja käänteet saavat syvyyttä 13 opiskelijan tarkasta näyttelijäntyöstä. Nuoret näyttelijät toimivat kaupunginorkesterin kanssa yhdessä tarinankertojina, ja tuovat Etelä-Pohjanmaan Musiikkiopiston opiskelijoiden alkuperäissävellysten avulla kohtalokkaan tunnelman Seinäjoki-saliin. Konsertin jälkeen taiteilijatapaaminen Seinäjoki-salissa. Yhteistyössä: Etelä-Pohjanmaan musiikkiopisto Sedu Seinäjoen lukio
Beethovenin voimalla -Taiteilijavieraana James Sherlock to 12.2.2026 klo 18 Seinäjoki-salissa.
Seinäjoen kaupunginorkesteri James Sherlock, piano ja kapellimestari Etelä-Pohjanmaan musiikkiopiston oppilaiden alkusoitto klo 17.30 Seinäjoki-salin yläaulassa. Kevään taiteilijavieraaksi saamme irlantilais-britannialaisen kapellimestari-pianistin James Sherlockin. Sherlock vieraili Seinäjoella syksyllä 2024, jolloin hän johti Seinäjoen ja Vaasan yhteiskonsertin Monta uutta maailmaa. Tässä konsertissa Sherlock kamarimusisoi myös pianistina yhdessä SKORin muusikoiden kanssa. Konsertissa kuullaan kolmen eri aikakauden säveltäjän musiikkia. Beethovenilta kuullaan laulullisin ja sielukkain konsertto nro 4, joka päättyy juhlallisesti tanssimaiseen finaaliin. Tätä rytmistä energiaa jatkaa skotlantilaisen säveltäjän Peter Foggittin Ceilidhin ensiesitys, joka on iloinen tutkimusmatka Skotlannin ja Irlannin kansalliseen tanssiaiheeseen. Konsertin päättää Louise Farrencin sekstetti, joka on kirjoitettu c-mollissa kunnianosoituksena Beethovenille. Konsertin jälkeen pidämme taiteilijatapaaminen illan vieraan James Sherlockin kanssa.
Beethovenin voimalla -Taiteilijavieraana James Sherlock
Mozart – Klassikoiden klassikot -konsertti to 5.3.2026 klo 18 Seinäjoki-salissa
Seinäjoen kaupunginorkesteri Heli Lahti, juonto Etelä-Pohjanmaan musiikkiopiston oppilaiden alkusoitto klo 17.30 Seinäjoki-salin yläaulassa. Orkesterin oma konsertti tekee kunniaa 270 vuotta täyttävälle säveltäjäsuuruus Wolfgang Amadeus Mozartille. Konsertissa kuullaan otsikon mukaan Mozartin tunnetuimpia sävelmiä ja rakastetuimpia melodioita. Konsertti huipentuu David Walterin sovitukseen Mozartin sinfoniasta nro 40. Konsertin jälkeen orkesterin omat muusikot kertovat taiteilijatapaamisessa omasta suhteestaan Mozartin musiikkiin.
Tyyntä myrskyn edellä -konsertti to 19.3.2026 klo 18 Seinäjoki-salissa.
Seinäjoen kaupunginorkesteri Vaasan kaupunginorkesteri Otto Antikainen, viulu Jukka Iisakkila, kapellimestari Etelä-Pohjanmaan musiikkiopiston oppilaiden alkusoitto torstaina 19.3. klo 17.30 Seinäjoki-salin yläaulassa. ”Jään lauluja on orkesteriteos jäästä – arktisella alueella jää hengittää vuodenaikojen mukaan ja jään ikiaikaisessa liikkeessä on oma laulunsa: hitaasti vyöryvä ja kaiken alleen peittävä. Jää helisee, ryskyy ja vaikertaa, kun alati lämpenevä ilmastomme murtaa vanhat luonnonlait ja jään kohtalona on väistyä. Jään lauluja kuvaa myös tyhjyyden ja sulkeutumisen prosessia, joka naisen kehossa alkaa sen sisällä olleen elämän erkaannuttua omakseen syntymässä” – Outi Tarkiainen Einar Englund antoi muistelmiensa nimeksi Sibeliuksen varjossa. Englundin Viulukonserton solistiksi saapuu Otto Antikainen ja varjot kaikkoavat konserton lyyrisen, tanssillisen ja vaikuttavan teoksen myötä. Myrskyssä Sibelius loi yhden nerokkaimmista orkesteripartituureistaan aidossa Shakespearen hengessä. Shakespearen näytelmään sävelletty musiikki vie kuulijansa ehtymättömälle matkalle sävelrunoilijansa nerokkaisiin tyylilajien runsauteen. Kotimaisuuden asteen täydentää Jorma Panulan lumoava tunnelmakuva Sininen hetki. Torstain konsertin jälkeen taiteilijatapaaminen Seinäjoki-salissa.
Johannes-passio la 28.3.2026 klo 15 Lakeuden Ristissä.
Seinäjoen kaupunginorkesteri Kallion kantaattikuoro Tommi Niskala, kapellimestari ja kuoron valmennus Minna-Leena Lahti, sopraano Monica Groop, altto Heikki Hattunen, evankelista, tenoriaariat Esa Ruuttunen, baritoni, Jeesus Elja Puukko, bassoaariat Johann Sebastian Bachin iki-ihana passio palaa Seinäjoelle, kun SKOR yhdessä Kallion kantaattikuoron sekä solistien kanssa toteuttaa teoksen Lakeuden ristissä pääsiäisen alla. Kaksi vuotta sitten alkanut yhteistyö Kallion kantaattikuoron kanssa saa siis ansaitsemansa jatkon.
SKOR-klubi: Kasvutarina to 26.3.2026 klo 18 Kalevan Navetan Hugo-salissa.
Puhallinkvintetti Martha Effe, huilu Ilkka Turtiainen, oboe Krister Aho, klarinetti Seppo Istukaissaari, käyrätorvi Jouko Viljanen, fagotti Maaliskuun Skor-klubissa esiintyvät Seinäjoen Kaupunginorkesterin puhallinsoittajat, jotka muodostavat Pohjanmaa-kvintetin. Tällä kertaa kvintetti on kuitenkin hajautettu pienempiin kokoonpanoihin; konsertin aikana saammekin kuulla duoa, trio ja kvartettoa. Lopuksi palaset loksahtavat paikoilleen ja kokoonpano kasvaa täyteen mittaansa. Tervetuloa kuuntelemaan kvintetin kasvutarinaa!
Jukka Perko ja Kaanaanmaa -konsertti pe 30.1.2026 klo 18 Lakeuden Ristissä.
Seinäjoen kaupunginorkesteri Jukka Perko, saksofoni Jukka Iisakkila, lyömäsoittimet Saksofonisti Jukka Perkon ja Virtuosi Di Kuhmo -kamariorkesterin vuonna 2002 julkaistu Kaanaanmaa -virsialbumi on koskettanut suomalaisten sieluja syvältä ja ylsi myynnillään yli kultalevyrajan. Albumi sisältää viiden eri tyylejä ja sukupolvia edustavan taiteilijan, Pekka Pohjolan, Jukka Linkolan, Severi Pyysalon, Arttu Takalon ja Esa Onttosen sovituksia suomalaisten rakastamista virsistä. Näennäisestä erilaisuudestaan huolimatta sovitukset muodostavat ehjän ja koskettavan kokonaisuuden. Ohjelmassa kuullaan muun muassa virret Suojelusenkeli, Mua siipeis suojaan kätke, Herraa hyvää kiittäkää ja monia muita. Jukka Perkon väkevä ja omaperäinen lähestymistapa virsitulkintoihin on edelleen elävä todiste perinteen jatkuvuudesta ja voimasta myös meidän ajassamme.